**Ministerstvo vnútra SR**

**Sprostredkovateľský orgán pre Operačný program Ľudské zdroje**

**Zápisnica**

**z hlasovania formou písomného rozhodovacieho procesu per rollam č. 2**

podľa čl. 5, odsek B rokovacieho poriadku

Komisie pri Monitorovacom výbore pre Operačný program Ľudské zdroje

pre prioritné osi č. 5 a 6 (ďalej len „Komisia“)

Poradové číslo písomného rozhodovacieho procesu per rollam: **2**

Program písomného rozhodovacieho procesu per rollam:

V súlade s čl. 5, odsek B, bod 17 rokovacieho poriadku Komisie pri Monitorovacom výbore pre Operačný program Ľudské zdroje (ďalej len „Komisia“) písomný rozhodovací proces per rollam zabezpečuje sekretariát výboru.

V zmysle rokovacieho poriadku Komisie bola dňa 08.12.2016 zaslaná všetkým 15 členom Komisie s hlasovacím právom elektronická dokumentácia s požiadavkou zaslania stanoviska člena Komisie k schváleniu **zámeru národného projektu „Monitorovanie a hodnotenie inkluzívnych politík a ich dopad na marginalizované rómske komunity“** s konečným termínom na zaslanie stanoviska do 15.12.2015.

K termínu 15.12.2015 bolo na sekretariát Komisie doručených 12 podpísaných hlasovacích lístkov.

V zmysle rokovacieho poriadku čl. 5, odsek B, bod 16 pri hlasovaní písomnou procedúrou per rollam je na prijatie uznesenia Komisie potrebný písomný súhlas nadpolovičnej väčšiny všetkých členov Komisie s hlasovacím právom.

Priebeh schvaľovania zámeru národného projektu:

Počet stanovísk doručených v stanovenej lehote: **12**

Z toho:

* Počet súhlasných stanovísk: **11**
* Počet nesúhlasných stanovísk: **1**
* Počet stanovísk nedoručených v stanovenej lehote: **3**

**Vyhodnotenie písomného rozhodovacieho procesu per rollam:**

V stanovenej lehote do 15. 12. 2016 zaslalo jedenásť (11) členov Komisie súhlasné stanovisko. Jeden (1) člen zaslal nesúhlasné stanovisko. Traja (3) členovia Komisie v stanovenej lehote do 15. 12. 2016 nezaslali žiadne stanovisko.

V súlade s čl. 5, odsek B, bod 16 rokovacieho poriadku sa nevyjadrenie člena Komisie k predloženému návrhu v lehote stanovenej predsedajúcim Komisie považuje za súhlas s predloženým návrhom.

V nadväznosti na uvedené hlasovalo za schválenie zámeru národného projektu „Monitorovanie a hodnotenie inkluzívnych politík a ich dopad na marginalizované rómske komunity“ 14 členov Komisie.

Výsledok hlasovania:

**Za: 14 členov**

**Proti: 1 člen**

V súlade s čl. 10 bod 2 štatútu Komisie a čl. 5, odsek B, bod 14 rokovacieho poriadku Komisie bolo v rámci písomného rozhodovacieho procesu per rollam č. 1 prijaté uznesenie Komisie, ktorým **Komisia schvaľuje zámer národného projektu „Monitorovanie a hodnotenie inkluzívnych politík a ich dopad na marginalizované rómske komunity“.**

Príloha:

Uznesenie Komisie č. 7/2016 zo dňa 15. 12. 2015 prijaté formou písomného rozhodovacieho procesu per rollam č. 2.

Vypracoval: Róbert Korec, tajomník Komisie

Schválil: Adela Danišková, predsedkyňa Komisie